cyanic-selkie/wikianc huggingface dataset:
Օպերայի ուրվականը (ֆիլմ, 2004)
Նկարահանումներ
Արտադրական դիզայներ Դի Ջեյ Պրատը ստեղծում է Փարիզի օպերայի շենքը, ոգեշնչվելով ֆրանսիացի ճարտարապետներ Շառլ Գարնեի աշխատանքներով, ինչպես նաև Էդգար Դեգայի, Ջոն Սինգեր Սարջենտի, Գյուստավ Կայբոտի, Պրեռաֆայելիտների և Դանթե Գաբրիել Ռոսսետտիի։
Շումախերը ոգեշնչվում էր Ժան Կոկտոյի «Գեղեցկուհին և հրեշը» (1946) ֆիլմով, որում ձեռքերը, որոնք դուրս էին ցցված միջանցքում, պահում էին մոմակալները։ Ֆիլմի գերեզմանատունը իրենից ներկայացնում էր Պեր Լաշեզի և Մոնպառնասի գերեզմանների վերարտադրությունը ։ Դիմակահանդեսի դրվագի համար դիզայներ Ալեքսանդրա Բիրնը օգտագործել է սև, սպիտակ, ոսկե և արծաթե գույներ։ 2004 թվականի ապրիլին հանդիսականներին, ովքեր էին ներկա էին գտնվում Լոնդոնում համանուն ներկայացմանը, խնդրեցին մնալ ելույթից հետո և ձայնագրել ձայնային էֆեկտները կինոնկարի համար ։
Նկարահանումների ժամանակ ամենից շատ ժամանակ պահանջվում է վերջին դրվագի նկարահանման դիմահարդարման համար, որում կատարվում էր «Down Once More…» երաժշտական համարը, իսկ ֆիլմի եզրափակիչ մասը նկարահանում են մեկ շաբաթ։ Որպեսզի ծերացնեն Ռաուլին, Պատրիկ Ուիլսոնը նույնպես մի քանի ժամ էր անց կացնում դիմահարդարման սենյակում ։ Ռեժիսոր Ջոել Շումախերը ցանկանում էր հասնել ռեալիզմի, այդ պատճառով թատրոնի դեկորացիայի հրդեհի դրվագում նրանք իրոք այրվում են մինչ մոխրանալը ։ «The Phantom Of The Opera» մեներգի ժամանակ նավակը շարժվում էր հատուկ ռելսերի վրայով։ Այրվող մոմերը, որոնք դուրս են գալիս ջրից, տեսա-էֆեկտ չեն, դրանք հատուկ մոմեր են, որոնք վառվում են օդի հետ շփումից ։ Էմմի Ռոսումը նկարահանումների ժամանակ ուտում էր պաղպաղակ, քանի որ սեղմիրանը թույլ չէր տալիս կուլտալ այլ սնունդ։ Նվագախումբը, որը ձայնագրել էր ֆիլմի համար երաժշտությունը, կազմված էր 105 երաժշտական գործիքներից ։ Պատրիկ Ուիլսոնը անձամ էր կատարում իր բոլոր հնարքները ։
Դրամարկղային հավաքներ
ԱՄՆ-ում պրեմիերան կայացել է 2004 թվականի դեկտեմբերի 22-ին, սահմանափակ վարձույթում, 622 կինոթատրոններում։ Ֆիլմը ուիք-էնդի արդյունքներով զբաղեցնում է 10-րդ հորիզոնականը բոկս-օֆիսում, հավաքելով $6,5 միլիոն վարձույթի առաջին հինգ օրերի ընթացքում ։ Այնուհետև վարձույթը 2005 թվականի հունվարի 14-ին ընդլայնվում է մինչև 907 կինոթատրոն ։ Ֆիլմը զբաղեցնում է 9-րդ հորիզոնականը դրամարկղային հավաքների արդյունքով, նրանից հետո, երբ ֆիլմը լայն վարձույթ է ստանում 1511 կինոթատրոններում, սկսած 2005 թվականի հունվարի 21-ից ։ Ֆիլմը հավաքում է $51 268 815 ԱՄՆ-ում և $107 միլիոն ամբողջ աշխարհում։
Քննադատություն
Ֆիլմկ արժանանում է քննադատների խառը արձագանքների։ Հիմնվելով Rotten Tomatoes կայքում 163 տեսությունների վրա, 33 % քննադատներին դուր է եկել ֆիլմը, հավաքելով 5/10 վարկանիշ։ Քննադատները ֆիլմը անվանում են «չափազանց թատերական, ձանձրալի, առանց ռոմանտիկայի և վտանգավոր արկածների»։ Այլ տեսանկյունից, քննադատները միակարծիք էին նրանում, որ «բեմադրութունը իրոք հսկայական էր» ։ Թոփ-քննադատներից ֆիլմը ստանում է 28 %, հիմնվելով 36 տեսությունների վրա, իսկ ֆիլմի միջին ցուցանիշը՝ 4.7/10 ։ Օրինակ Metacritic կայքը ֆիլմին շնորհում է 40 միավոր 100-ից, հիմնվելով 39 տեսությունների վրա ։
Ջոնաթան Ռոզենբաումին «Chicago Reader»-ից տպավորել է դերասանների խաղը, նա նշել է, որ «օպերետայի ոճում երիտասարդական մելոդրաման փոխարինում է հորոր-տարրերին, որոնք ծանող են սարսափիկներից, իսկ ռեժիսոր Ջոել Շումախերը հագենում է յուրաքանչյուր մանրուքով, որը օգնում է դասական թատերական հնարքները տեղափոքել մեծ էկրան, նույն դիսկո զգացմունքով, որը նա հաղորդել էր «Բեթմենն ընդմիշտ» ֆիլմում» ։ Ստեֆանի Զաչարեկը Salon.com կայքից գրում է, որ «ֆիլմը բրոդվեյան բեմադրության բոլոր թերությունները մեծ էկրան տեղափոխեց անհավանական շուքով» ։
Դևիդ Անսենը «Newsweek»-ից ֆիլմին տալիս է ոչ միանշանակ գնահատական։ Նրան դուր է եկել Էմմա Ռոսումն խաղը, սակայն նշում է, որ հեղինակները հիմնականում կենտրոնացել են բեմադրության տեսանելի մասի վրա՝ հանդերձանքում և դեկորացիաներում, մոռանալով սյուժետային գծերի համոզչականության մասին։ Օուեն Գլիբերմանը «Entertainment Weekly» ամսագրից, համարում է, որ Շումախերին չի հաջողվել հաղորդել բեմադրության խորությունը կինո-տարբերակին։
Ռոջեր Էբերը գրել է, որ նա «որոշակիորեն հաճույք է ստացել ֆիլմի դիտումից, որը ուղղակի տակնուվրա է անում հատկերացումները իր ճոխությամբ։ Շումախերը ոչինչ չէր կարող անել երաժշտական պատմության հետ՝ ինչ նյութ կար ձեռքի տակ, այդպիսի նյութի հետ էլ աշխատում էր, և նրա մոտ ամեն ինչ ստացվում է» ։ Մայքլ Դեկինին «Film Threat» ամսագրից նշում է, որ «թատերական բեմադրությունը հանդիսատեսի հոգում շաք զգացմունքներ է թողնում՝ թաքիծ, ուշագնացության վիճակ, գերզգայնություն և մտախոհ ժպիտ, այժմ այդ բոլոր զգացմունքները պետք է ապրեն ֆիլմում» ։
Մրցանակներ
Ֆիլմն անվանակարգվել է «Օսկար» մրցանակի երեք անվանակարգերում՝ Էնթոնի Պրատը և Սիլիա Բոբակը անվանակարգում են ստանում գեղարվեստական աշխատանքի համար, իսկ Ջոն Մետիսոնը՝ օպերատորական։ Սակայն երկու մրցանակներն էլ բաժին են հասնում «Ավիատոր» ֆիլմին։ Էնդրյու Լլոյդ Ուեբերը և գրող Չարլզ Հարտը անվանակարգվում են «Learn To Be Lonely» երգի համար, որը գրվել էր հատուկ կինոտարբերակի համար, սակայն մրցանակը բաժի է հասնում «Al Otro Lado Del Río» երգին՝ «Չե Գևարա. Մոտոցիկլիստի օրագիրները» ֆիլմից ։
Թողարկումը տեսաերիզով
Ֆիլմը ԱՄՆ-ում թողարկվել է VHS, DVD, HD DVD և Blu-Ray ֆորմատով, տարբեր բոնուսային նյութերով, վավերագրական ֆիլմերի տեսքով։
Սաունդթրեք
2004 թվականին վաճառքի է հանվում 14 թրեքներից բաղկացած պաշտոնական ալբոմը, ինչպես նաև լիարժեխ 2 սկավառականոց սաունդթրեքի տարբերակը 25 ստեղծագործություններով։ Ալբոմի պարզեցված տարբերակը թողերկվել է նաև Ռուսաստանում, հրատարակությամբ զբաղվել են «Sony Classical» և «SONY BMG Russia» լեյբլները։ Ֆիլմի սաունդթրեքը թարգմանվել է ֆրանսերեն, իտալերեն, իսպաներեն և գերմաներեն և պաշտոնապես թողարկվել է այդ երկրներում ։ Ռուսաստանում թողարկվել է կատարման անգլալեզու տարբերակը։
CD 1:
CD 2:
Բացի այդ գոյություն ունի «No One Would Listen» ստեղծագործությունը Ջերարդ Բաթլերի կատարմամբ՝ երգը կատարվում է «Learn To Be Lonely» ստեղծագործության եղանակով։ Երգի կատարմամբ դրվագը տեղ է գտել ֆիլմի DVD-հրատարակությունում՝ բոնուսի բաժնում։
Արտաքին հղումներ
Կատեգորիա:2004 ֆիլմեր Կատեգորիա:Ամերիկյան երաժշտական ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բրիտանական ֆիլմեր Կատեգորիա:Ֆիլմեր Փարիզի մասին Կատեգորիա:Warner Bros. ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:2000-ականների ռոմանտիկ դրամա ֆիլմեր Կատեգորիա:Ջոել Շումախերի ֆիլմեր Կատեգորիա:Բրիտանական երաժշտական ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան սարսափ ֆիլմեր Կատեգորիա:Բրիտանական սարսափ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Բրիտանական դրամա ֆիլմեր Կատեգորիա:Ֆիլմեր թատրոնի մասին Կատեգորիա:2000-ականների ֆիլմեր Կատեգորիա:Բրիտանական պատմական ֆիլմեր Կատեգորիա:Ամերիկյան պատմական ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ֆիլմեր ուրվականների մասին Կատեգորիա:Ռիմեյք ֆիլմեր Կատեգորիա:Պեպլումներ Կատեգորիա:Բրիտանական ֆենտեզի ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր
Վաիբլա
Վաիբլա (Vaibla), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 40 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կոլգա-Յաանի շրջանի բնակավայրեր Կատեգորիա:Էստոնիայի գյուղեր
(2166) Հենդահլ
(2166) Հենդահլ (Handahl), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 13-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 2,347939 ա. մ., առավելագույնը մոտենում է 1,8401 ա. մ. հեռավորության վրա և հեռանում 2,8558 ա. մ. ։ Արեգակի շուրջ մեկ ամբողջական պտույտ է կատարում 1314,1 երկրային օրվա ընթացքում, իր ուղեծրով շարժվելով միջինում 0,273952 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,13° անկյուն։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թադեո Ցուկարո
Թադեո Ցուկարի, Ցուկարո, Ձուկարի, Ձուկարո (Taddeo Zuccari, ), իտալացի նկարիչ, իտալական մաներիզմի դպրոցի վառ ներկայացուցիչներից մեկը։
Ֆեդերիկո Ցուկարոյի ավագ եղբայրը։
Կենսագրություն
Ծնվել է 1529 թվականին Սանտ Անջելո Վադոյում, անհայտ նկարիչ Օտտավիանո Ցուկկարոյի ընտանիքում։ Նրա եղբայրը՝ Ֆեդերիկոն, ծնվել է մոտ 1540 թվականին, նույնպես եղել է նկարիչ և ճարտարապետ։ 14 տարեկան հասակում գնացել է Հռոմ՝ ուսումնասիրելու նկարչություն։ Սկսած 17 տարեկանից սկսել է աշխատել որպես ենթավարպետ Անտոնիո Ալեգրի Կոռեջոյի մոտ Պարմայում։
1548 թվականին վերադարձել է Հռոմ և սկսել է ինքնուրույն աշխատել։ Աշխատել է հիմնականում Իտալիայում։ Նկարել հարուստ հովանավորների համար։ Աշխատել Պրոսպերո Ֆոնտանայի հետ միասին Հռոմի Հուլիոս III պապի վիլլայի ձևավորման վրա։ Հայտնի են նրա որմնանկարները Վիտերբոյի մոտ գտնվող Ֆառնեզե վիլլայում։ Ցուկկարոյի պատկերազարդերը հանդիպում են ավելի քիչ, քան նրա դեկորատիվ որմնանկարները։
Արտաքին հղումներ
Կատեգորիա:16-րդ դարի իտալացի նկարիչներ Կատեգորիա:Իտալացի նկարիչներ Կատեգորիա:Իտալացի մաներիստ նկարիչներ
Բումսլանգ
Բումսլանգ կամ աֆրիկյան բումսլանգ, սողունների տեսակ լորտուների ընտանիքից։ Թունավոր սողուն է։ Բումսլանգների ցեղի միակ ներկայացուցիչն է։ Անվանումը ծագել է աֆրիկաանս Boomslang բառից, որը թարգմանաար նշանակում է «փայտե օձ»։ Այս կենդանին մտնում է աշխարհի ամենաթունավոր սողունների տասնյակի մեջ։ Նրա թույնի տոքսիկությունը 2 անգամ գերազանցում է հնդկական կոբրայի թույնին ։ Տսնյակում զբաղեցնում է 9-րդ հորիզոնականը ։
Նկարագիր
Հասուն առանձնյակներն ունեն 1,2-1,5 մ երկարություն, առավելագույնը՝ 2 մ ։ Հազվադեպ կարող է հասնել 3 և ավելի մետր երկարության։ Մարմինը բարակ է, գլուխը՝ փոքր։ Աչքերը գլխի չափերի հետ համեմատած մեծ են։ Աչքի ծիածանաթաղանթը վառ կանաչ է։ Կենդանու մարմինը հիմնականում միագույն է։ Մարմինը կարող է լինել ամբողջությամբ կանաչ գունավորմամբ, ինչպես նաև՝ կանաչ-սև բծերով։ Հանդիպում են նաև այլ գունավորումներով։ Որովայնային հատվածները կանաչադեղնավուն են կամ դեղին։ Բումսլանգի գույնը կախված է միջավայրից, որտեղ կենդանին ապրում է։ Գունավորման միջոցով նա կարողանում է ձուլվել բնությանը և թաքնվել՝ սպասելով իր զոհին։ Սովորաբար այս գիշատիչները թաքնվում են ճյուղերի արանքներում։
Ի տարբերություն այլ օձերի, աֆրիկյան բումսլանգի ատամների դասավորությունը թույլ չի տալիս կենդանուն մեծ սնունդ որսալ։ Ավելի հեշտ է լինում բռնել ավելի փոքր կենդանի և թույնը ներարկել։ Ատամները ամբողջական չեն. դրանք պատված են ոչ հաստ եղջերաթաղանթով, որով էլ հոսում է թույնը։
Վարք
Վտանգավոր կենդանի է։ Բումսլանգն անմիջապես հարձակվում է վտանգի դեպքում ։ Ոչ ճիշտ քայլը կամ կտրուկ շարժումը կարող է մահացու խայթոցի պատճառ հանդիսանալ։ 1957 թվականին այդպիսի դեպք պատահեց ամերիկացի գիտնական, կենսաբան, սողունների մասնագետ-հետազոտող Կառլ Շմիդտի հետ։ Հայտնի և փորձռու գիտնականը փորձել էր բռնել բումսլանգին, բայց արագաշարժ սողունը հասցրել էր խայթել։ Կառլ Շմիդտը մահացել էր, բայց թողել էր խայթոցից հետո ունեցած իր զգացողությունների մասին գրառումներ ։
Վերջին 5 տարիների ընթացքում աֆրիկյան բումսլանգի խայթոցից մահացել է 23 մարդ ։
Ակտիվ վարք են ցուցաբերում առավոտյան։ Շատ լավ սողում է ծառերի վրայով, որի հետ էլ կապված է նրա անվանումը։ Ծառերի ճյուղերի վրայով սողալով կարողանում են որսալ տարածքում հանդիպող թչուններին. մի կտրուկ ցատկով հարձակվում են զոհի վրա, թույնը ներարկում զոհի մարմնի մեջ։ Առնվազն մեկ րոպե անց թռչունը դադարում շարժվել, որից հետո բումսլանգը ընդունում է սնունդը։ Բացի թռչունները, աֆրիկյան բումսլանգը հաճախ որսում է գորտեր, մողեսներ, դոդոշներ, խոշոր թրթուրներ և այլ փափկամարմիններ։
Երբեմն նրանք մտնում են թռչունների բները՝ ձվադրելու համար։ Եթե տարածքում թռչնաբներ չեն լինում, սողունը մտնում է ծառի փչակները կամ հողի վրա է ձվադրում՝ ծածկելով դրանք տերևներով։ Ձվադրում է 8-27 ձու, որոնցից դուրս են գալիս 30-38 սմ երկարությամբ ձագեր։
Տարածում
Բնակվում են Հարավային և Հարավարևելյան Աֆրիկայում։ Այստեղ բումսլանգները լայն տարածում ունեն, այնպես որ բոլոր վայրերը բնակեցված են նրանց առանձնյակներով։ Հանդիպում են կիսաանապատներում, չորային սավաննաներում, խոնավ անտառներում և մացառուտներում։ Բնակվում են Սահարա անապատում
Ծանոթագրություններ
Կատեգորիա:Բումսլանգներ
Kia Motors
Kia Motors կորպորացիա, կամ պարզապես Kia Motors (կորեերեն 기아자동차, 起亞自動車, բրենդային անվանումը KIɅ), գլխամասային գրասենյակը Սեուլում, Հարավային Կորեայի երկրորդ խոշորագույն ավտոարտադրողը Hyundai Motor Company-ից հետո, 2015 թվականին ավելի քան 3.3 միլիոն մեքենայի վաճառքով։ 2015 թվականի դեկտեմբերի դրությամբ Կորպորացիայի բաժնետոմսերի փոքրամասնությունը պատկանում է Hyundai-ին, որը կազմում է բաժնետոմսերի 33.88%, որոնց շուկայական արժեքը կազմում է ավելի քան $6 Միլիարդ։ Իր հերթին Կիային է պատկանում ավելի քան քսան Hyundai-ի մասնաճյուղեր, որը կազմում է կազմակերպության 4.9%-ից 45.37%-ը, $8.3 միլիարդ շուկայական արժեքով։
Պատմություն
Կիան հիմնադրվել է 1944 թվականի դեկտեմբերին որպես Կյանգսան Պրեսիշն Ինդաստրի, որն արտադրում էր երկաթյա խողովակներ և հեծանվի մասեր, հետագայում արտադրեց առաջին կորեական հեծանիվը 1951 թվականին ։ 1952 թվականին կազմակերպությունը անվանափոխվեց որպես Kia Industries և հետագայում կառուցեց Honda լիցենզավորված փոքր մոտոցիկլներ (սկսած 1957 թվականից), Mazda լիցենզավորված բեռնատարներ (1962) և ավտոմեքենաներ (1974)։
Relics։ Վաղ և չհրատարակված
«Relics։ Վաղ և չհրատարակված» («Relics. Раннее и неизданное»), ռուս ժամանակակից գրող Վիկտոր Պելևինի վաղ շրջանի ստեղծագործությունների ժողովածուն, որը հրատարակվել է 2005 թվականին «Էքսմո» հրատարակչությունում։
Ընդհանուր տեղեկություններ
2005 թվականին մոսկովյան «Էքսմո» հրատարակչությունը հրատարակեց Վիկտոր Պելևինի վաղ շրջանի աշխատությունների «Relics։ Վաղ և չհրատարակված» վերնագրով ժողովածուն։ Գրքի ընդհանուր ծավալը 352 էջ տպագիր տեքստ է, տպաքանակը` ավելի քան 50000 օրինակ։
Գիրքն անվանվել է «Pink Floyd» խմբի՝ հեղինակի սիրելի սկավառակի անունով, որը վաղուց դարձել է հազվագյուտություն ։ Այս ժողովածուի էջերում Վիկտոր Պելևինի պատմվածքների և վիպակների սյուժեների թեմաներն անդրադառնում են Ռուսաստանի բնակիչների և նրա դժվարին պատմությանը։
Պելևինի ժողովածուի մեջ ընդգրկված շատ տեքստեր նախկինում տպագրվել են ամսագրերում և թերթերում, բայց երբեք չեն տպագրվել գրքով։ Բազմաթիվ ստեղծագործություններ համացանցում շրջանառվել են փոփոխված ձևով, և հեղինակը ցանկացել է հրապարակել դրանք իրենց սկզբնական տեսքով։ Հրատարակության էջերում առաջին անգամ տպագրվել են գրողի որոշ էսսեներ, որոնք Ռուսաստանը դեռևս չէր կարդացել ։
Սյուժե
Վիկտոր Պելևինն այս ժողովածուի մեջ կրկին ցույց է տվել իր ինքնատիպությունը. գրքի բովանդակությունը կրկնում է 20-րդ և 21-րդ դարերի սահմանագծի Ռուսաստանում տեղի ունեցած իրադարձությունների ժամանակագրական շղթան ։
Իննսունականները բնակչության համար արդեն հետևում են, բայց հիշողությունն ու մշակույթը շարունակում են հետաքրքիր և հուզիչ սյուժեներ նվիրել։ Էկրաններին հայտնվել են «Աչքակապուկի» նման կինոնկարներ, իսկ հրատարակչությունները թողարկել են «Relics»-ի նման գրքեր, որոնք նարնջագույն փողկապների և մորեգույն բաճկոնների դաժան դարաշրջանի մասին կարոտախտային հիշողություններ են ։ Հրատարակության էջերում Պելևինը ընթերցողին ուղեկցում է հետևյալ հարցերով. ինչպե՞ս ընկանք այնտեղ, ինչի՞ մեջ ընկանք և որտե՞ղ հայտնվեցինք դրանից հետո...
Արտաքին հղումներ
Կատեգորիա:Գրքեր այբբենական կարգով Կատեգորիա:Վիկտոր Պելևինի ստեղծագործություններ
Կոյգորոդոկ
Կոյգորոդոկ (Койгородок, Койгорт), գյուղ Ռուսաստանի Կոմի Հանրապետության Կոյգորոդսկի շրջանի կազմում։
Աշխարհագրություն
Գյուղը գտնվում է Սիկտիվկար հանրապետական կենտրոնից 192 կմ դեպի հարավ-արևելք, Սիսոլա գետի աջ ափին։
Կոյգորոդոկ գյուղը հանրապետյությունից ավտոճանապարհով ելք ունի դեպի Կիրովի և Պերմի մարզ։
Պատմություն
1579 թվականի Յախոնտովի հարկամատյաններում հիշատակվում է Կոյգորոդի գավառը։ 1586 թվականին հիշատակվում է Կոլգորոդ ավանը, որտեղ գտնվում էր սուրբ Աթանաս Մեծի փայտե զանգակատունը, 10 բնակելի և 3 դատարկ գյուղական կալվածքներով։ Ավանի մոտ գտնվում էր Շարգա գյուղը 6 բնակելի և 3 դատարկ գյուղական կալվածքներով և Լեոնտյևսկի գյուղակը (մեկ բնակելի տուն)։
Բոլոր 3 բնակավայրերը մտնում էին Կոլգորոդսկի իշխանական մարզի կազմի մեջ։ Բնակիչները կրում էին Տորոպով, Շանգին, Բուրկո ազգանունները, բնակիչների մի մասը ազգանուններ չունեին։ Երկու դատարկ կալվածքների բնակիչները մահացել են, 3 այլ կալվածքների բնակիչները աղքատացել են, իսկ մեկ ընտանիք տեղափոխվել է վերին Կամա գետի մոտ։
Կլիմա
Կոյգորոդոկ գյուղում կլիման չափավոր ցամաքային է երկարատև ձմեռներով և կարճատև ամառներով։
Բնակչություն
2010 թվականի դրությամբ բնակչության թիվը կազմում էր 2940 մարդ, 2012-ին՝ 2895 մարդ, 2013-ին՝ 2892 մարդ, 2014-ին՝ 2862 մարդ, 2015-ին՝ 2857 մարդ։
1989 թվականին այստեղ բնակվել է 2923 մարդ (1379 տղամարդ և 1544 կին), այդ թվում 72 %-ը կոմի, 21 %-ը՝ ռուսներ։
Տեսարժան վայրեր
Տեսարժան վայրերից մեկը Կոյգորոդոկ գյուղի շրջանային գավառագիտական թանգարանն է։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կոմիի հանրապետության Կոյգորոդսկի շրջանի բնակավայրեր
Արրաս
Արրաս (Arras, [aʁɑːs]) կամ Ատրեխտ (Atrecht), քաղաք Ֆրանսիայի Հանրապետության հյուսիսում՝ Բելգիայի հետ միջպետական սահմանի մոտ։
Վարչականորեն մտնում է Նոր Պա դը Կալեի երկրամասի և Պա դը Կալե դեպարտամենտների կազմի մեջ և համարվում Պա դը Կալեի վարչական կենտրոնը։
Աշխարհագրություն
Արրասը գտնվում է Ֆրանսիայի տեքստիլ արդյունաբերության կենտրոն հանդիսացող Լիլից 45 կմ, իսկ մայրաքաղաք Փարիզից՝ 160 կմ հեռավորության վրա՝ Սկարպ և Շելդա գետերի խառնատեղիում։
Պատմություն
Նեմետոցեննան հնագույն ժամանակներում եղել է բելգիական Գալիայի գլխավոր բնակավայրերից մեկը, որը հետագայում կոչվել է Ատրեբատի։ Նեմետոցեննան կարևոր նշանակություն է ունեցել Հուլիոս Կեսարի կառավարման տարիներին, քանի որ այստեղ է տեղակայված եղել Կեսարի ձմեռային զորաբնակատեղը։
451 թվականին քաղաքը ոչնչացվել է հոների առաջնորդ Ատտիլայի կողմից։ 880 թվականին հերթական անգամ քաղաք են ռազմախուժել նորմանները, որի արդյունքում քաղաքը ևս մեկ անգամ կործանվել է։
Դրանից հետո Արրասը անցել է Բուրգունդիայի դքսությանը, որի օրոք այստեղ հաստատվել է փայլուն վարչակազմ։ Կառլոս Խիզախի մահից հետո 1477 թվականին քաղաքը գրավվել է Լյուդովիկոս XI-ի գլխավորած ֆրանսիական զորքերի կողմից և ավերվել է։
1482 թվականին Արրասում Լյուդովիկոս XI-ի և Ավստրիայի էրցհերցոգ Մաքսիմիլիան I-ի միջև կնքվել է հաշտության պայմանագիր։ Ըստ Արրասի պայմանագրի՝ ավարտվել է Բուրգունդիայի ժառանգության պատերազմը և քաղաքը հաստատվել է Ֆրանսիական թագավորության կազմում։
1493 թվականին իտալական առաջին պատերազմի արդյունքում Կառլ VIII-ը քաղաքը և հարակից տարածքները հանձնում է Հաբսբուրգների կառավարությանը։
Քաղաքը մնացել է Հաբսբուրգների կառավարության ենթակայության ներքո մինչև 1640 թվականի Լյուդովիկոս XIII-ի զորքերի սկսած երկարատև պաշարումը։ Ֆրանսիայում Լուի II Բուրբոն Կոնդեի կառավարման տարիներին իսպանացիները քաղաքի գրավման փորձ են կատարում, որը պսակվում է հաջողությամբ։
1659 թվականին Պիրենեյան պաշտության պայմանագրով Արրասը հետ է վերադարձվել Ֆրանսիային։ 1804 թվականին քաղաքը անցել է Նապոլեոն Բոնապարտի ենթակայության տակ։
1914 թվականի հուլիսի 28-ին բռնկված Առաջին համաշխարհային պատերազմում Արրասը վերածվել է արյունալի դիրքային մարտերի և ռազմական գործողությունների առաջնագիծ։ Պատերազմի վճռական մարտերից է 1917 թվականի Արրասի ճակատամարտը, որտեղ Անտանտի համաձայնության երկրները ի դեմս Բրիտանական կայսրության և «Բրիտանական թագի» նրա դաշնակիցներ Ավստրալիայի, Կանադայի և Նոր Զելանդիայի ռազմավարական հաջողությունների հասան Գերմանական կայսրության նկատմամբ։
Երկրորդ համաշխարհային պատերազմի ընթացքում 1939-1940 թվականներին քաղաք են ռազմախուժել Երրորդ Ռայխի (Նացիստական Գերմանիա) գերմանական համազորայինները։
Ներկայումս Արրասը համարվում է Ֆրանսիայի Հանրապետության Նոր Պա դը Կալեի երկրամասի գլխավոր քաղաքներից մեկը։ Այն նաև Ֆրանսիայի տեքստիլ արդյունաբերության գլխավոր կենտրոնն է։
Ծանոթագրություններ
Կատեգորիա:Ֆրանսիայի քաղաքներ
Սևքար Ներքին
Սևքար Ներքին, գյուղ Արևելյան Հայաստանում, Կարսի մարզում ։
Թոմաս Չեմբերլեն
Թոմաս Կրաուդեր Չեմբերլեն (Thomas Chrowder ChamberlinThomas Chrowder Chamberlin,, ), ամերիկացի երկրաբան և ուսուցիչ։ 1893 թվականին հիմնադրել է «The journal of Geology» ամսագիրը, որի խմբագիրն է եղել մի քանի տարի շարունակ։
Սևքար Ներքին
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Թոմաս Չեմբերլեն
Կենսագրություն
Չեմբերլենը ծնվել է 1843 թվականի սեպտեմբերի 25-ին Իլինոյս նահանգի Մաթուն քաղաքում։ Երբ Չեմբերլենը երեք տարեկան էր, ընտանիքի հետ տեղափոխվեց հյուսիս՝ հաստատվելով Վիսկոնսին նահանգի Բելոյթ քաղաքի մերձակայքում։ Նրա հայրը հողագործ էր և հանդիսանում էր տվյալ շրջանի մեթոդիստ քահանան։ Նախքան Բելոյթ քոլեջ ընդունվելը, որտեղ Չեմբերլենը ստացել է հունարենի և լատիներենի դասական կրթություն, միաժամանակ մեծ հետաքրքրություն դսևորելով բնական գիտությունների նկատմամբ, Թոմասը հաճախել է նախապատրաստական ակադեմիա։ Բելոյթում ուսանելու տարիներին եղել է եկեղեցական երգչախմբի ղեկավար, միաժամանակ մասնակցել է սպորտային մրցույթներում, ակտիվորեն ներգրավվել բանավեճերում։
Սևքար Ներքին
Ծանոթագրություններ
Կատեգորիա:Արևելյան Հայաստանի գյուղեր
Թոմաս Չեմբերլեն
Կենսագրություն
1866 թվականին Բելոյթ քոլեջն ավարտելուց հետո շուրջ երկու տարի աշխատել է որպես ուսուցիչ, ավելի ուշ դարձել է Բելոյթի մերձակայքում գտնվող ավագ դպրոցի տնօրեն։ 1867 թվականին ամուսնացել է Ալմա Վիլսոնի հետ։
1868-1869 թվականներին Չեմբերլենը գիտության ոլորտում իր գիտելիքներն ամրապնդելու նպատակով կուրսեր է անցել Միչիգանի համալսարանում, այդ թվում՝ երկրաբանության կուրսեր։ Հետագայում (1869-1873 թվականներին) Չեմբերլենը դարձել է Վիսկոնսին-Ուայթվոթեր համալսարանի բնագիտության պրոֆեսորը։ 1873 թվականին միացել է Բելոյթի պրոֆեսորադասախոսական կազմին՝ աշխատելով իբրև երկրաբանության, կենդանաբանության և բուսաբանության պրոֆեսոր։ 1873 թվականին նա համատեղության կարգով եղել է նաև Վիսկոնսինի երկրաբանական համապարփակ հետազոտությունների իրականացման գործընթացում ներգրավված մի քանի անդամներից մեկը։ Չեմբերլենի կողմից Վիսկոնսինի հարավ-արևելքում (սառցադաշտային նստվածքների հաստ շերտով պատված մի տարածաշրջան) իրականացված երկրաբանական քարտեզագրության աշխատանքները թույլ են տվել վերջինիս հասկանալու Պլեյստոցենի ժամանակաշրջանում տեղի ունեցած սառցակալման մի շարք շրջանների բնորոշ առանձնահատկությունները։ Սառցե ժամանակաշրջանի վերաբերյալ նրա տերմինաբանությունը չնչին փոփոխություններով այսօր էլ շարունակվում է օգտագործվել Հյուսիսային Ամերիկայում։
1875 թվականին Թոմասը եղբոր հետ բիզնես սկսեց՝ զբաղվելով այն ժամանակ մեծ պահանջարկ վայելող ապրանքանիշի՝ աղբյուրի ջրի վաճառքով ։
1876 թվականին Չեմբերլենը դարձավ Վիսկոնսինի երկրաբանական հետազոտությունների ծառայության գլխավոր երկրաբանը` ղեկավարելով հետազոտությունների անցկացման եզրափակիչ փուլը, ինչպես նաև չորսհատորանոց զեկուցման հրապարակման գործընթացը։ Վերոհիշյալ զեկուցման մեջ տեղ գտած սառցադաշտային նստվածքների, Պալեոզոյան և Մինչքեմբրի ժամանակաշրջանների լեռնային ապարների երկրաբանությանը, կապարա-ցինկային հանքավայրերին, արտեզյան ջրերին և բնահողերին վերաբերող մի շարք բաժիների հեղինակը հենց ինքն է։ Այս ծրագրի իրականացման շնորհիվ Չեմբերլենն արժանացավ համընդհանուր ճանաչման, իսկ 1881 թվականին ստանձնեց ԱՄՆ-ի երկրաբանական հետազոտությունների ծառայության սառցադաշտերի ուսումնասիրություն իրականացնող բաժանմունքի ղեկավարի պաշտոնը։ Ավելի ուշ Չեմբերլենը դարձել է Վիսկոնսինի համալսարանի նախագահը (1887-1892 թվականներ)։
1890 և 1897 թվականներին Չեմբերլենը գրել է «Գործող մի շարք վարկածների մեթոդ» վերնագրով հոդված, որտեղ ընդգծել է մի քանի վարկածների միառժամանակյա գնահատման կարևորությունը՝ մերժելով առկա տվյալներին հակասողները և ի վերջո եզրափակելով վերոհիշյալ հոդվածը փաստերով հիմնավորվող վարկածով։ Նման դիրքորոշումը, անշուշտ, հակասում է, Չեմբերլենի իսկ բառերով ասած, գերիշխող միակ վարկածին։ Այս փաստն էլ հենց ստիպել է գիտնականներին վերջինիս ճշմարտացիությունը հավաստող փաստեր գտնել և տվյալ վարկածը պարզապես չենթարկել չափազանց բարդ փարձարկումների։ Գիտական մեթոդի համար շրջադարձային կետ հանդիսացող, 1965 թվականին վերահրատարակված հիշյալ հոդվածը հիմնավոր եզրակացություն կոչվող մոտեցման ստեղծման համար ոգեշնչման իսկապես մեծ աղբյուր է հանդիսացել ։
1892 թվականին Չեմբերլենն ընդունել է Չիկագոյի նորաստեղծ համալսարանում երկրաբանության ֆակուլտետ բացելու վերաբերյալ արված առաջարկը, որտեղ էլ մինչ 1918 թվականն աշխատել է իբրև պրոֆեսոր։ 1898-1914 թվականներին Չեմբերլենը եղել է Չիկագոյի Գիտությունների ակադեմիայի նախագահ։
1899 թվականին Չեմբերլենը գրել է «Մթնոլորտային առանձնահատկությունների հիման վրա սառցե ժամանակաշրջանների հետևանքների վերաբերյալ գործող վարկածի առաջ քաշման փորձ» հոդվածը, որտեղ առաջ է քաշել այն տեսակետը, ըստ որի կլիմայական փոփոխությունները կարող են պայմանավորված լինել մթնոլորտում առկա ածխածնի երկօքսիդի կոնցենտրացիայի փոփոխությամբ, այնուհետև գրել կլիմայական գործընթացների մասին․
Երբ սառցե ժամանակաշրջանից հետո ջերմաստիճանը բարձրանում է, առաջ է գալիս տարրաբաժանում, օվկիանոսն սկսում է մեծ արագությամբ ածխածնի երկօքսիդ արձակել՝ այդ կերպ նպաստելով կլիմայի արագ մելիորացմանը։
Երկրաբանական ժամանակաշրջանների կենսակերպի ուսումնասիրությունը, ըստ էության, ցույց է տալիս, որ կենդանի օրգանիզմների ընդհանուր զանգվածում էական տատանումներ են տեղի ունեցել։ Հարկ է նշել, որ ցամաքային և ծովային կյանքի միջև փոխադարձ կապ էր նկատվում, այդ իսկ պատճառով երբ վերջինս տարածվեց մայրցամաքային պլատֆորմներում և ծովային կենդանի օրգանիզմների թվաքանակն զգալիորեն աճեց, ցամաքային օրգանիզմներինը, ընդհակառակը, սկսեց կրճատվել։ Չնայած այս ամենին` ակնհայտ է, որ վերջին հարյուրամյակների ընթացքում կենսագործունեության մակարդակոմ զգալի տատնումներ են տեղի ունեցել։ Կան բոլոր հիմքերը ենթադրելու, որ ընդհանուր առմամբ ամենաբարձր տատնումները գրանցվել են ծովային տարածքների ընդարձակման և գերիշխող մեղմ կլիմայի ժամանակաշրջանում, իսկ ամենացածր տատանումները` կիմայի ինտենսիվացման ժամանակներում։
Այժմ արդեն անհրաժեշտ է դառնում հատուկ նշանակության մարմինների ստեղծումը, որոնք անհրաժեշտության դեպքում կարողունակ կլինեն սառցակալում առաջացնելու նպատակով մթնոլորտից հեռացնել նորմայի քանակը մի քանի անգամ գերազանցող ածխաթթվական գազի հոսքը և, հակառակը, ի վիճակի կլինեն վերականգնելու մթնոլորտին անհրաժեշտ ածխաթթվական գազի բավարար քանակ կլիմայական մեղմ պայմաններ ստեղծելու նպատակով ։
1905 թվականին Չեմբերլենը և Ֆորեսթ Ռեյ Մոլթոնը մշակեցին Լապլասի նեբուլյար վարկածը կասկածի տակ դնող արեգակնային համակարգի ձևավորման վերաբերյալ մի տեսություն։ Շուրջ մեկ երրորդ հարյուրամյակ Չեմբերլեն-Մոլթենի պլանետեզիմալ տեսությունը մեծ աջակցություն էր վայելում, սակայն արդեն 1930-ական թվականների վերջին սկսեց կորցնել իր հետաքրքրությունը։ Ի վերջո, 1940-ականներին վարկածը վերջնականապես մերժվեց այն բանից հետո, երբ պարզ դարձավ, որ վերջինս անհամատեղիելի է Յուպիտերի անկյունային մոմենտի հետ։ Այնուամենայնիվ, վերոնշյալ վարկածի մի հատվածը, ըստ որի համեմատաբար ավելի փոքր օբյեկտները՝ պլանետեզիմալները, նորից ու նորից բախվելով, ի վերջո ակրեցիայի են ենթարկվել՝ այդ կերպ մոլորակներ ձևավորելով, այսօր էլ մեծ արժեք ունի։ Հիմնվելով ինչպես սեփական տեսությունների, այնպես էլ երկրաբանական այլ տվյալների վրա՝ Չեմբերլենը եկել է այն եզրակացությանը, որ Երկիր մոլորակի տարիքը Լորդ Կելվինի ենթադրածից (100 միլիոն տարեկան) շատ ավելի մեծ է։ Արեգակի երկարակեցությունը ապահովող էներգիայի հավանական աղբյուրի գոյության, այդ թվում Արեգակի՝ ատոմի ներքին կառուցվածքից էներգիա անջատելու կարողության վերաբերյալ նրա ենթադրությունները պարզապես մարգարեական էին։
1924 թվականին Չեմբերլենը արժանացել է Տնտեսագետ-երկրաբանների միության Պենրոուզի անդրանիկ ոսկե մեդալի, իսկ արդեն 1927 թվականին ՝ Ամերիկայի տնտեսագետ-երկրաբանների միության Պենրոուզի մեդալի։ 1894 թվականին Չեմբերլենը եղել է Ամերիկայի երկրաբանական միության նախագահը։
Մինչ իր մահը (Չիկագո, 1928 թվականի նոյեմբերի 15) Չեմբերլենը ծավալել է մասնագիտական ակտիվ գործունեություն։
Արտաքին հղումներ
Կատեգորիա:Ամերիկացի երկրաբաններ Կատեգորիա:Ամերիկացի մանկավարժներ Կատեգորիա:Ամերիկացի լրագրողներ
Դրիգլով
Դրիգլով (Дриглів), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Դրիգլով գյուղում բնակվում էր 398 մարդ։ Բնակավայրը զբաղեցնում է 2621 կմ² տարածք։ Բնակչության խտությունը կազմում էր 151,85 մարդ/կմ²։
Աննովկա (գյուղ, Բուզդյակսկի շրջան)
Աննովկա (Анновка, Анновка), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուզդյակսկի շրջանի բնակավայրեր
Նախահաշվային գներ
Նախահաշվային գներ, գներ, որոնք կիրառվում են շինարարության նախահաշվային արժեքը հաշվարկելու համար։
Սարքավորումների մոնտաժման միավորային վարձաչափերը և գնաաղյուսակները ներկայացնում են աշխատանքի միավորի նախահաշվային հաստատված կալկուլյացիան։ Վերադիր ծախսերի նորմաները սահմանվում են ըստ շինարարական առանձին կազմակերպությունների։ Պլանային կուտակման նորման միասնական է ու հավասար ուղղակի և վերադիր ծախսերի գումարի 6%-ին։ Տիպային նախագծերով կառուցվող մասսայական շինարարական օբյեկտների (բնակելի տներ, կուլտուր-կենցաղային նշանակության օբյեկտներ և այլն) համար կազմվում են նախահաշվային գնացուցակներ, որոնք բնույթով նման են արդյունաբերական արտադրանքի մեծածախ գներին։
Կատեգորիա:Շինարարություն
Պետրովկա (գյուղ, Պոլտավայի շրջան)
Պետրովկա (Петрівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Պետրովկա գյուղում բնակվում էր 465 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Կարմրականջ կրիա
Կարմրականջ կրիա (Trachemys scripta), կրիաների տեսակ Emydidae ընտանիքին (քաղցրահամ ջրերում բնակվող ամերիկյան կրիաների ընտանիք)։
Պատմություն
1553 թվականին կարմրականջ կրիաներն առաջին անգամ հիշատակվեցին գրականության մեջ՝ Սիես դե Լիոն Պեդրոյի (Pedro de Cieza de León) «Պերուի ժամանակագրություն» գրքում։
Ենթատեսակներ
Տեսակը բաժանվում է 15 ենթատեսակների, որոնցից առավել հայտնի են երեքը՝
Արտաքին տեսք
Կարմրականջ կաիաները միջին չափերով կենդանիներ են։ Կրիայի խեցու մեծությունը 18-30 սմ է՝ կախված է սեռից և ենթատեսակից։ Արուներն ակնհայտորեն փոքր են էգերից։
Երիտասարդների խեցին վառ կանաչ է. տարիքի հետ այն դառնում է ձիթապտղի գույն կամ դեղնագորշավուն։ Կենդանին իր անվանումն ստացել է աչքերի շուրջ ձգվող վառ կարմիր բծի պատճառով։ Այն կարող է լինել նարնջագույն, վառ դեղին Trachemys scripta troosti տեսակի մոտ (Կամբերլենդյան կրիա)։
Ձայնը և զգայարանները
Կրիաների ձայնալարերը զարգացած չեն։ Կարողանում են ֆշշացնել, վտանգի դեպքում փնչացնել, ինչպես նաև կարճ ազդանշանի նմանվող ձայն։ Կարմրականջ կրիաներն ունեն լավ զարգացած տեսողություն և հոտառություն։ Ի տարբերություն տեսողության, լսողությունը թույլ է զարգացած։ Երբեմն կարմրականջ կրիաները շատ վատ են կողմնորոշվում ձայների ուղղությամբ։
Տարածվածություն
Կարմրականջ կրիաները լայն տարածում ունեն ԱՄՆ-ի տարածքում։ Հանդիպում են Վիրջինիայում, Ֆլորիդայում և Կանզասում, Օկլահոմայում և Նյու Մեքսիկոյում, Մեքսիկայում, ողջ Կենտրոնական Ամերիկայում, Հյուսիսային Ամերիկայում (Կոլումբիայի հյուսիսում և Վենեսուելայում)։
Սեռի տարբերակում
Սեռի հստակ տարբերակումը հնարավոր է դառնում միայն սեռահասուն կրիաների մոտ, որոնք մեկ տարեկանից մեծ են։ Ընդ որում, ավելի լավ է սեռը հասկանալու համար կրային համեմատել այլ կրիաների հետ։ Որպես սեռը տարբերելու ընդհանուր հատկանիշ կարելի է դիտարկել այն, որ կարմրականջ կրիաների արուների պոչն ու ոտքերն ավելի երկար են, քան էգերինը։
2—3 տարեկան հասակում (մեկ տարեկանից հետո անազատության մեջ) կարմրականջ կրիաների արուների մոտ ի հայտ է գալիս սեռական բնազդը։
Կյանքի տևողություն
Ճիշտ խնամքի դեպքում կարմրականջ կրիաներն անազատության պայմաններում կարող են ապրել 40-50 տարի։
Ռեգավեռե (Էստոնիայի շրջան)
Ռեգավեռե շրջան (Rägavere vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Ուլվի գյուղը։
Արտաքին հղումներ
Կատեգորիա:Էստոնիայի շրջաններ
Կոյչալա
Կոյչալա (Койчала), գյուղ Ռուսաստանի Լենինգրադի մարզի Կիրովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Կիրովսկի շրջանի բնակավայրեր
Անտոնիո Բադիլե
Կենսագրություն
Սերում է Վերոնայի նկարիչների տոհմից։ Նկարիչներ են եղել պապը (Ջովաննի Բադիլե) և հորեղբայրը (Ֆրանչեսկո Բադիլե)։
Տասներկու տարեկան հասակում, հոր մահից հետո, երիտասարդ նկարիչը իր հմտությունները ձեռք է բերել իր հորեղբոր՝ Ֆրանչեսկո Բադիլեի արհեստանոցում։ Աշխատել է կրոնական նկարչության բնագավառներում և որպես դիմանկարիչ։
(2167) Էրին
(2167) Էրին (Erin), աստերոիդ աստերոիդների հիմնական գոտում։ Հայտնաբերվել է 1971 թվականի հունիսի 1-ին Պերիթ աստղադիտարանի կողմից Բիքլիյում ։
Միջին հեռավորությունը Արեգակից կազմում է 2,542513 ա. մ., առավելագույնը մոտենում է 2,0728 ա. մ. հեռավորության վրա և հեռանում 3,0123 ա. մ. ։ Արեգակի շուրջ մեկ ամբողջական պտույտ է կատարում 1480,79 երկրային օրվա ընթացքում, իր ուղեծրով շարժվելով միջինում 0,243114 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,03° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Պերիթ աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աղջիկը լեռներից (նկար)
Պատմություն
Արփենիկ Նալբանդյանի արվեստում հաստատուն տեղ է գրավում դիմանկարային ժանրը, որտեղ նկարչուհին վարպետորեն արտահայտել է կոնկրետ անձնավորության նկարագիրը, նրա ներաշխարհը, խոհերը, ապրումներն ու տրամադրությունները։ Ստեղծագործական իր որոնումներում Արփենիկ Նալբանդյանը չի գնացել ինչ-որ մտացածին իդեալի հետևից։ Նրա իդեալը կյանքի, մեր օրերի մարդն է, հասունացող աղջիկը, կինը` աշխատավորուհին, մայրը։
Նկարագրություն
«Աղջիկը լեռներից» կամ «Սարերի աղջիկը» կտավը հեղինակը ստեղծել է բնության մեջ ազատ լինելու զգացումով։ Նկարչուհին աղջկա դիմանկարը տեղադրել է բարձր ու երկնամերձ սարերի ֆոնին։ Իր բնական հմայքով աղջիկը գեղեցկացրել և կենդանություն է տվել վեհ, սակայն ամայի սարերին։
Արտաքին հղումներ
Կատեգորիա:Դիմանկարներ Կատեգորիա:Արփենիկ Նալբանդյանի նկարներ
Բիկուարի (ազգային պարկ)
Բիկուարի ազգային պարկ (Parque Nacional do Bicuar), Անգոլայի ազգային պարկ։ Այգին գտնվում է Ուիլա գավառի հարավում, Մուկորե (Mucope) գետափին, որը Կունենի (Cunene) վտակն է։ Միակ բնական սահման համարվում է Osse գետը։ Այգու հարավ-արևելքում գտնվում են Մուլոնդո (Mulondo) և Տեկազա (Tecaza) բնակավայրերը։ Այգին գտնվում է ծովի մակերևույթից 1200 մ բարձրության վրա գտնվող հարթ տարածքում։ Այգու տարածքը 7900 կմ² է։ Տարեկան միջին տեղումները գերազանցում են  800մմ ։
Այգին գտնվում է Զամբեզիայի ֆիտոգեագրական շրջանում և ունի երկու գոտի` թափվող թփերի գոտի, ինչպես նաև տափաստան և սավաննա ։ Այգու բուսական աշխարհը  միոմիայի և ավազաքարերի խառնուրդ է, չոր թփուտներով  և  տեղ-տեղ մարգագետիներով անտառներ։ Ներկայացված տեսակների շարքում են` Brachystegia, Julbernardia և Baikiaea, ակացիա, ստերկուլիա, ադանսոնիա և կոմիֆորիա։ Այգուն միացված է երկու ճահճոտ տեղանքներ, որոնք համարվում են ջրային վայր կենդանիների համար։
Այգու կենդանական աշխարհը ներառում է այնպիսի կաթնասուններ, ինչպիսիք են շականակագույն բորենին, առյուծ և արևադարձային փիղ name="birdlife"/>: 2013 թվականի փետրվարին այգու պատասխանատուները հայտարարեցին, որ այգի վերադարձան այնպիսի կենդանիներ, ինչպիսիք են փղերը, առյուծները, ընձառյուծները և զեբրերը։ Այժմ որոնվում է կարմիր գոմեշը, որը համարվում է այգու թալիսմանը ։ Ընդհանուր այգում ապրում են 62 տեսակ կաթնասուններ, 23 տեսակ ամֆիբիներ և 27 տեսակ սողուններ։
1973 թվականի սեպտեմբերին մեկ օրվա ընթացքում դիտարկիչները նշել են 143 տեսակի թռչուններ։ BirdLife International-ի տվյալներով այդ թիվը մեծապես գերազանցվել է։ Այգում հայտնաբերվել են այնպիսի գիշատիչ թռչուններ, ինչպիսիք են` գորշ ոսկրկուլը, աֆրիկյան ականջավոր անգղը, աֆրիկյան սպիտակավիզ անգղը, բաթելուրը, տափաստանային արծիվը, Վահլբերգի արծիվը, կատարավոր արծիվը, ծիծեռնակապոչ թռչուն և այլն։ Բացի այդ, այգում կա ավելի քան 36 տեսակի ջրվեժներ ։
Այգին կառուցվել է 1964 թվականին (ըստ այլ տվյալներ`1953 թվականին ) խոշոր կաթնասունների պաշտպանության համար։ Այգու գործունեությունը վերականգնվել է 2008 թվականին։
Աղբյուրներ
Կատեգորիա:Անգոլայի ազգային պարկեր Կատեգորիա:1964 թվականին հիմնադրված բնակավայրեր Կատեգորիա:Կատեգորիա ԲՊՀՄ II
Աստերոիդների ցանկ (117801-117900)
Աստերոիդների ցանկ (117701-117800) * Աստերոիդների ցանկ * Աստերոիդների ցանկ (117901-118000)
Շայա Մելամուդ
Շայա Մելամուդ (Меламуд, Шая Ноевич), խորհրդային գեղանկարիչ և գրաֆիկական նկարիչ, Լենինգրադի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն) ։
Կենսագրություն
Ծնվել է 1911 թվականի օգոստոսի 13-ին, Օդեսայում (ըստ այլ աղբյուրների` Վոզնեսենսկում)։ 1931-1940 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում, Կոնստանտին Յուոնի և Պավել Շիլինգովսկու մոտ։ 1940 թվականին ստացել է «Գեղանկարչության ֆակուլտետն ավարտելու վկայական` դիպլոմային աշխատանք պաշտպանելու իրավունքով»։ 1956 թվականին նա ներկայացրել և պաշտպանել է իր դիպլոմային աշխատանքը` «Ակադեմիկոս Լ. Բերգի դիմանկարը» և «Լենինգրադի լավագույն դարբին Դ. Շկրեդովի դիմանկարը»։ Նրան շնորհվել է գեղանկարչի որակավորում ։
1939 թվականի վերջին Կուոկկոլեում մասնակցել է Իլյա Ռեպինի գեղարվեստական ​​գանձերի և արխիվի ընդունման և համակարգման աշխատանքներին։ Եղել «Ռեպինը Պենատիում» (1940) գրքի համահեղինակ (Ի. Բրոդսկու հետ միասին) (1940):
Վալլա
Վալլա, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Շայա Մելամուդ
Կենսագրություն
Նկարչուհի Ռաիսա Հետմանի ամուսինն է (1913-1983)։ Թատրոնի և կինոյի նկարչուհի Կիրա Մելամուդի հայրն է (ծնվ. 09.21.1940) :
Վալլա
Ծանոթագրություններ
Կատեգորիա:Արևելյան Հայաստանի գյուղեր
Շայա Մելամուդ
Կենսագրություն
Մահացել է 1993 թվականի հոկտեմբերի 20-ին, Սանկտ Պետերբուրգում։
Շ. Մելամուդի աշխատանքները գտնվում են Ռուսաստանի, Ուկրաինայի, Գերմանիայի, ԱՄՆ-ի, Ֆրանսիայի և այլ երկրների թանգարաններում և մասնավոր հավաքածուներում։
Տալդի Կուրգանի մարզ
Տալդի Կուրգանի մարզ, վարչական միավոր Ղազախստանի ԽՍՀ (1944-1956 թթ., 1967-1991 թթ.) և Ղազախստանի Հանրապետության (1991-1997 թթ.) կազմում։ Կազմավորվել է 1967 թվականի դեկտեմբերի 23-ին (նախկինում եղել է Ալմա Աթայի մարզի կազմում, 1944 թվականին առանձնացած էր նրանից, 1959 թվականին նորից վերամիավորվել է)։ Արևելքում սահմանակից է Չինաստանին։ Տարածությունը 118,5 հազար կմ² է, բնակչությունը՝ 698 հազար մարդ (1985 թ.)։ Բաժանվում է 12 վարչական շրջանի։ Ունի 6 քաղաք, 10 քտա։ Վարչական կենտրոնը՝ Տալդի Կուրգան։ 1973 թվականին պարգևատրվել է Լենինի շքանշանով։
Ադամածառ
Ադամածառ (Paulównia), Ադամածառազգիներ (Paulowniaceae) ընտանիքին պատկանող բույսերի ցեղ (նախկինում այս ցեղը երբեմն վերագրվում էր Փողածաղկազգիների և Խլածաղկազգիների ընտանիքին)։
Վոժեմա
Վոժեմա (Вожема), գետ Ռուսաստանում, հոսում է Կարելական ինքնավար հանրապետությունում և Սեգեժսկի շրջանում։ Գետաբերանը տեղակայված է Սեգեժա գետի աջ ափին՝ 51 կմ հեռավորության վրա։ Գետի երկարությունը 14 կմ է։
Ադամածառ
Paulownia անվանումն առաջացել է գերմանացի բնագետներ Ֆիլիպ Զիբոլդի և Յոզեֆ Ցուկարինիի սխալի պատճառով. նրանք ուզում էին բույսին անվանել կայսեր Պավել I-ի դստեր Աննա Պավլովնայի (1795-1865 թթ.) անունով, բայց Anna բառով անվանել ցեղն անհնարին էր, քանի որ նման ցեղ արդեն գոյություն ուներ, իսկ Պավլովնա հայրանունը երկրորդ անուն համարեցին։
Տալդի Կուրգանի մարզ
Բնությունը
Տալդի Կուրգանի մարզը գտնվում է Ղազախստանի ԽՍՀ հարավարևելյան մասում, Բալխաշ և Ալակոլ լճերից հարավ։ Մարզի արևելքում և հարավ-արևելքում Զունգարական Ալաթաու լեռնաշղթան է (բարձրությունը՝ մինչև 4442 մ)։ Ծայր արևելքում, Զունգարական Ալաթաու և Բիռլիկթաու լեռնաշղթաների միջև գտնվում է Զունգարական դարպասներ լեռնանցքը։ Բալխաշ-Ալակոլյան գոգավորության (բարձրությունը՝ 340-600 մ) և Իլիի հարթավայրի մեծ մասը ծածկված է թմբային ավազներով։ Կլիման խիստ ցամաքային է․ ձմեռը՝ չափավոր ցուրտ (հունվարի միջին ջերմաստիճանը՝ 0 °C-ից մինչև —5 °C), ամառը՝ տաք ու չոր (հուլիսի միջին ջերմաստիճանը՝ 25°—27 °C)։ Տարեկան տեղումները հարթավայրերում 128 մմ են, լեռներում՝ 700—800 մմ։ Վեգետացիայի ժամանակաշրջանը 200—250 օր է։ Խոշոր գետերն են Իլին, Կարատալը, Ակսուն, Լեպսին։ Լճերից նշանավոր են Բալխաշը, Ալակոլը, Ժալանաշկոլը, Մասկկոլը և այլն։ Կան հանքային աղբյուրներ։ Մարզի հարթավայրային մասում օշինդրաաղուտային անապատներ ու կիսաանապատներ են, որոնք ձմեռային հիմնական արոտավայրերն են։ Մեծ տարածություններ են գրավում սաքսաուլային մացառուտների ավազուտները։ Լեռներում արտահայտված է բարձունքային գոտիականությունը։ Անտառներն ու թփուտները գրավում են մարզի տարածության 3,2%-ը։ Կենդանիներից կան գայլ, աղվես, նապաստակ, մանր կրծողներ, վիթ, մեծ արոս, տափաստանային կրիաներ, մողեսներ, եղեգնուտներում՝ վայրի խոզ, փասիան և այլն։ Կլիմայավարժեցված է մշկամուկը։ Լեռներում հանդիպում են գորշ արջ, գորշուկ, լեռնային այծ և այլն։ Ջրերը հարուստ են ձկներով ու ջրլող թռչուններով։ Բնակչությունը։ Հիմնական բնակիչներն են ղազախները, ռուսները, ուկրաինացիները, կորեացիները։ Բնակվում են նաև ույգուրներ, թաթարներ, գերմանացիներ, լեհեր և այլք։ Միջին խտությունը 1կմ քառակուսու վրա 5,8 մարդ է։ Առավել խիտ են բնակեցված նախալեռնային շրջաններն ու հովիտները։ Քաղաքային բնակչությունը 45% է (1985)։
Ադամածառ
Նկարագրություն
Ադամածառերը տերևաթափ բարձր ծառեր են։
Վոժեմա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ ավազանը լճի Վիգոզերո, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ադամածառ
Նկարագրություն
Բունն ուղիղ է, սաղարթը (պսակը)՝ ճյուղատարած։
Տալդի Կուրգանի մարզ
Տնտեսություն
Կատեգորիա:Ղազախստանի պատմական շրջաններ
Ադամածառ
Նկարագրություն
Տերևները հակադիր են, երկար կոթիկների վրա։ Տերևաթերթիկը (վահանիկը) խոշոր է, խորնատամնավոր կամ եռաբլթակ։ Տերևներն ամբողջաեզր են։ Տերևակիցներ չկան։
Ծաղիկները խոշոր են, մանուշակա-եղրևանեգույն, երբեմն՝ գրեթե սպիտակ, ընձյուղների ծայրերին հուրանավոր ծաղկաբույլերում են։ Ծաղկաբաժակը զանգակաձև է։
Պտուղը սերմնատփիկ է։ Սերմերը փոքր են, թևավոր։
Տարածագոտի
Աճում է Հեռավոր Արևելքում և Հարավարևելյան Ասիայում. Չինաստան (Անհույ, Ֆուցզյան, Գուանդուն, Հուբեյ, Ցզյանսի, Սիչուան, Յուննան), Կորեա, Թայվան, Լաոս, Վիետնամ։
Եվրոպայի և Հյուսիսային Ամերիկայի այգիներում և պուրակներում աճեցվում է Ադամածառ թաղիքանման, կամ կայսերական (Paulownia tomentosa)՝ 15—20 մ բարձրությամբ ծառ՝ լայն պսակով և երկար կոթևների վրա գտնվող խոշոր (մինչև 30 սմ երկարությամբ և մինչև 25 սմ լայնությամբ) ամբողջածայր տերևներով։ Ծաղիկները գունատ մանուշակագույն են, ուղղաձիգ բրգաձև ծաղկաբույլերում։ Ծաղկումը տևում է մինչև տերևների հայտնվելը։ Սերմնատփիկները երբեմն մնում են ծառի վրա մինչև հաջորդ ամառ։
Բուսաբանական դասակարգում
Ըստ GRIN կայքի՝ ցեղը բաղկացած է 7 տեսակից.
Ըստ The Plant List կայքի՝ ցեղը ներառում է 8 տեսակ.
Կիրառում
Արժեքավոր այգեպուրակային ծառ է տաք և խոնավ կլիմա ունեցող գոտիներում աճեցնելու համար։
Ադամածառի փայտը թեթև է, փափուկ. Չինաստանում և Ճապոնիայում այն օգտագործվում է երաժշտական գործիքներ, կահույք, մանր շինվածքներ, կտրատման տախտակներ, դահուկներ և ձնասահքի տախտակներ պատրաստելու համար։
Օգտագործվում է սեղանի թենիսի ռակետների հիմքերի պատրաստման համար։
Աստերոիդների ցանկ (291201-291300)
Աստերոիդների ցանկ (291101-291200) * Աստերոիդների ցանկ * Աստերոիդների ցանկ (291301-291400)
Սենդիթոն
«Սենդիթոն» (Sanditon), անգլիացի գրող Ջեյն Օսթինի անավարտ վեպը։ 1817 թվականի հունվարին Օսթինը սկսեց աշխատել իր նոր վեպի վրա, որն անվանեց «Եղբայրները», հետո անվանափոխեց՝ դարձնելով «Սենդիթոն» և ավարտին հասցրեց տասնմեկ հատոր՝ դադարելով վեպի վրա տարվող աշխատանքները 1817 թվականի մարտի կեսին հավանաբար իր հիվանդության պատճառով ։ 1925 թվականին Չեփմնը առաջին անգամ հրատարակեց վեպի ամբողջական պատճենը՝ «Վեպի մի հատվածը» անվամբ ։
Սյուժե
Վեպի գործողությունների կենտրոնում դուստրերից ամենաավագն է՝ Շարլոտ Հեյվուդը, որը Ուիլինդենում ապրող, Սուսեքս ջենթլմեններից մեկի մեծ ընտանիքի անդամն է և դեռ չի ամուսնացել։ Պատմությունը սկսում է Սենդիթոնից պարոն և տիկին Փարքերների կառքով Հեյվուդ տան բլուրի մոտ ժամանումով։ Քանի որ պարոն Փարքերը ավտովթարի հետևանքով վնասվածք է ստացել, և կառքը պետք է վերանորոգվի, Փարքերները երկու շաբաթով մնում են Հեյվուդների ընտանիքում։ Այս ժամանակահատվածում պարոն Փարքերը մեծ սիրով է խոսում Սենդիթոնի մասին՝ մի քաղաք, որը տարիներ առաջ եղել է փոքրիկ, անշուք ձկնորսական գյուղ։ Իր բիզնես գործընկերոջ՝ Լեդի Դենհամի հետ պարոն Փարկերը մտադրություն ունի Սենդիթոնը վերածել ժամանակակից ծովեզրյա հանգստավայրի։ Պարոն Փարքերի այդ մեծ խանդավառությունը իր ծրագրերի նկատմամբ՝ կապված Սենդիթոնի բարգավաճման և մոդեռնիզացման հետ, ստիպում են վերջինիս այստեղ տեղակայել լոգանքի համար նախատեսված սարքավորումներ և իր ու իր ընտանիքի համար առափնյա նոր տուն կառուցել։ Կառքի վերանորոգումից և պարոն Փարկերի առողջական վիճակի բարելավումից հետո Փարքերները վերադառնում են Սենդիթոն՝ իրենց հետ հյուրընկալելով Շարլոտին։
Սենդիթոն ժամանելուց հետո Շարլոտը հանդիպում է քաղաքի բնակիչների հետ։ Այդ բնակիչների մեջ մեծ հռչակ ունի Լեդի Դենհամը՝ երկու անգամ այրիացած կին, ով իր առաջին ամուսնուց ստացել է ժառանգություն, իսկ երկրորդից՝ անուն։ Լեդի Դենհամը ապրում է իր եղբոր խեղճ դստեր՝ Քլարա Բրերեթոնի հետ, ով չնայած նրբիկ ու գեղեցիկ լինելուն, հյուծված երիտասարդ օրիորդ էր։ Սենդիթոնում էին ապրում նաև պարոն Էդվարդ Դենհամը և իր քույրը՝ Էսթերը, ինչպես նաև Լեդի Դենհամի զարմիկները երկորդ ամուսնու կողմից։ Հարազատ քույրն ու եղբայրը բավականին աղքատ են և թվում է, թե աչք են դրել Լեդի Դենհամի հարստության վրա։ Պարոն Էդվարդին նկարագրում են որպես հիմար և ցուցամոլ, չնայած գեղեցիկ արտաքինին։
Փարքերների հետ բնակություն հաստատելուց և որոշ հարևանների հետ ծանոթանալւց հետո Շարլոտն ու պարոն ու տիկին Փարքերներին անսպասելիորեն այցելում են պարոն Փարքերի երկու քույրերն ու փոքր եղբայրը, որոնք իրենց հայտարարել են հաշմանդամներ։ Ինչևէ Շարլոտը միանգամից կռահում է, որ նրանք եկել են դժգոհելու ու բողոքելու նպատակով։ Դիանա Փարքերը ժամանել է Վեստ Ինդիայի մի հարուստ ընտանիքի տան անվտանգությունն ապահովելու համար, չնայած նրանից որևէ մեկը օգնություն չէր խնդրել։ Նա նաև խոսակցություն է բացում երկրորդ մեծ խնջույքի մասին, որը պետք կայանա աղջիկների համար նախատեսված դպրոցում։ Այս նորությունները խառնաշփոթ են առաջացնում փոքրիկ քաղաքում, հատկապես պարոն Փարքերն էր շփոթվել այս ամենից, ում ամենամեծ ցանկությունը քաղաքում տուրիզմը զարգացնելն էր։
Տիկին Գրիֆիթսի Սենդիթոն ժամանումով պարզ է դառնում, որ Վեստ Ինդիայի ընտանիքն ու աղջիկների դպրոցի խմբի անդամները նույն մարդիկ են։ Նրանց մեջ են մտնում Միսս Լամբը՝ մի տասնյոթամյա կիսամուլատ հարուստ, երիտասարդ կին Վեստ Ինդիայից և երկու տիկին Բյոֆորթսները՝ սովորական անգլիացի աղջիկներ։ Լեդի Դենհամը անմիջապես գնում է միսս Գրիֆիթսի մոտ՝ նրա միջոցով ներկայանալու Միսս Լամբին՝ մի հիվանդոս ու շատ հարուստ ժառանգորդուհի, ում նա մտադրվում է ամուսնացնել իր եղբորորդու պարոն Էդվարդի հետ։
Կառքը, որի մեջ ուղևորվում էին Սիդնեյ Փարքերը, Փարքեր եղբայրներից երկրորդ ամենաավագը, անսպասելիորեն ժամանում է։ Փարքերը մտադրվում է մի քանի օր մնալ Սենդիթոնում իր երկու ընկերների հետ, ովքեր նրան շուտով կմիանան։ Սիդնեյ Փարքերը մոտ 27-28 տարեկան է, և Շարլոտի համար վերջինս լավ տեսք ուներ ու բավականին նորաձև էր հագնվում։
Վեպի հատվածն ավարտվում է պարոն Փարքերի և Շարլոտի Սենդիթոնում Լեդի Դենհամի բնակության վայր ժամանումով։ Այնտեղ Շարլոտը նկատում է Քլարա Բրերեթոնին և պարոն Էդվարդ Դենհամին պարտեզում նստած մտերմիկ զրուցելիս և կռահում է, որ նրանք ինչ-որ գաղտնի խոսակցություն ունեն։ Երբ նրանք ներս են մտնում, Շարլոտը նկատում է պարոն Հենրի Դենհամի մեծ դիմանկարը՝ կախված բուխարու վրա, մինչդեռ Լեդի Դենհամի առաջին ամուսնու՝ Սենդիթոնի տան սեփականատիրոջ մանրանկարը դրված էր անկյունում։
Վերլուծություն և նախապատմություն
«Ժամանակակից Սենդիթոնի» բնակիչները, ինչպես Օսթինն է նրանց անվանում, տեղափոխվել են հին տնից՝ իրենց նախահայրերի տնից, և զբաղված են առափնյա ժամանակակից առևտրական քաղաքի տեսքով նոր աշխարհի կառուցմամբ։ Սենդիթոն քաղաքի անվանումը անշուշտ կապված է Ուորթինգի հետ, որտեղ Ջեյն Օսթինը ապրել է ուշ 1805 թվականին ու այս ժամանակահատվածում էլ հանգստավայրը սկսեց զարգանալ, իսկ պարոն Փարքերի կերպարի ընտրությունը ոգեշնչված է Ուորթինի նախկին ձեռնարկատիրոջ՝ Էդվարդ Օգլից, ում Ջեյն Օսթինն ու իր քույրը՝ Կասանդրան, ճանաչում էին   ։ Սենդիթոնը, ինչևէ, նրա բնակիչների համար կատարյալ քաղաք էր և նրանք ունեին իրենց սեփական դիրքորոշումը քաղաքի նույնականության և դրա տարածման ու աշխարհի կողմից գնահատման ուղղությամբ։